Pályafutását a Serie C-ben szereplő Riminiben kezdte, ahol Arrigo Sacchi volt az edzője. Egy évet töltött a klubnál, mielőtt 1983 nyarán a Serie A-ban játszó US Avellino szerződtette. Az Avellinóban három szezont húzott le, majd 1986-ban a Napoli csapatához igazolt. A nápolyi klub ekkor élte történetének legsikeresebb időszakát. De Napoli gyakran játszott Salvatore Bagni társaságában a középpályán, a csapat irányítója Diego Maradona mögött. A Napoliban hat szezont töltött, ezalatt 1987-ben és 1990-ben az olasz bajnokságot, 1987-ben olasz kupát, 1989-ben az UEFA-kupát, 1990-ben pedig az olasz szuperkupát sikerült megnyernie.